Държавен вестник, бр. 52, 2012 г., стр. 27

БРОЙ  52	
Д Ъ Р Ж А В Е Н  В Е С Т Н И К 	
СТР.  27  
3. изпълнява друга неотложна служебна 
работа, за която останалите членове на ко­
мисията са предизвестени.
Чл. 13. (1) Комисията приема решения.
(2) Решенията по ал. 1 се приемат с явно 
гласуване и с мнозинство повече от полови­
ната от общия брой на членовете є.
(3) По изключение и по предложение 
на председателя комисията може да взема 
решения и неприсъствено, с изключение на 
случаите, в които се приемат проекти на нор­
мативни актове или се приемат нормативни 
административни актове. В тези случаи реше­
нията се вземат с единодушие. За решенията, 
взети неприсъствено, по реда, посочен в тази 
алинея, това обстоятелство се отбелязва в 
протокола.
Чл. 14. (1) За всяко заседание на комиси­
ята се води протокол, който се подписва от 
всички присъствали нейни членове.
 (2) Всеки член на комисията може да под­
пише протокола с особено мнение относно 
взето решение от комисията. Към протокола 
се прилагат мотивите за изразеното особено 
мнение.
Чл. 15. (1) Решенията на комисията се 
подписват от председателя є и от главния 
секретар.
(2) Решенията по ал. 1 се съобщават на 
заинтересуваните лица в законоустановените 
срокове и се публикуват на страницата на 
комисията в интернет.
(3) Протоколите от заседанията и решенията 
на комисията се публикуват на страницата є 
в интернет с изключение на защитената от 
закон информация.
Чл. 16. Решенията на комисията се обна­
родват в „Държавен вестник“, когато това 
се изисква от действащото законодателство.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ 
НА АДМИНИСТРАЦИЯТА НА КОМИСИЯТА
Раздел I
Общи положения
Чл. 17. (1) Администрацията подпомага 
комисията за изпълнение на нейните право­
мощия, предвидени в нормативните актове.
(2) Администрацията е структурирана в 
дирекции.
(3) Служителите в администрацията на 
комисията работят по служебно и трудово 
правоотношение.
(4) Общата численост на комисията и на 
нейната администрация е 255 щатни бройки 
и е разпределена съгласно приложението.
Чл. 18. Дирекциите в администрацията 
на комисията са организирани в една главна 
дирекция и шест дирекции, като в тях могат 
да се създават отдели, а в отделите – сектори.
Раздел II
Служител по сигурността на информацията, 
финансов контрольор и звено за вътрешен одит
Чл. 19. (1) Служителят по сигурността 
на информацията е на пряко подчинение на 
председателя на комисията или на изрично 
упълномощен от председателя член на коми­
сията и ръководи регистратура за класифи­
цирана информация, изпълнява възложените 
му със Закона за защита на класифицираната 
информация (ЗЗКИ) задачи и отговаря за на­
длежното създаване, обработване, съхраняване 
и предаване на класифицираната информация.
(2) В изпълнение на възложените му със 
ЗЗКИ задачи служителят по сигурността на 
информацията:
1. следи за спазването на изискванията 
на ЗЗКИ; 
2. разработва план за охрана чрез фи­
зически и технически средства и следи за 
изпълнението му;
3. извършва периодични проверки на 
отчетността и движението на материалите 
и документите, съдържащи класифицирана 
информация;
4. разработва план за защита на класифици­
раната информация при положение на война, 
при военно или друго извънредно положение;
5. изпълнява и други задачи, произтича­
щи от нормативни актове, регламентиращи 
защитата на класифицираната информация.
Чл. 20. Финансовият контрольор е на пряко 
подчинение на председателя на комисията 
и докладва за своята работа пред комиси­
ята. Финансовият контрольор осъществява 
предварителен контрол за законосъобразност 
на всички документи и действия, свързани 
с финансовата дейност на комисията, при 
разходване на бюджетните средства от репу­
бликанския бюджет, на средства, получавани 
по международни програми и проекти, както 
и на задачите, произтичащи от приложимата 
нормативна уредба.
Чл. 21. (1) Звеното за вътрешен одит е на 
пряко подчинение на председателя на комиси­
ята и осъществява вътрешен одит по Закона за 
вътрешния одит в публичния сектор (ЗВОПС).
 (2) Звеното по ал. 1 осъществява дейност­
та по вътрешен одит на всички структури, 
програми, дейности и процеси в комисията 
в съответствие с чл. 13 ЗВОПС.
(3) Звеното по ал. 1 докладва директно на 
комисията.
(4) Звеното по ал. 1:
1. консултира комисията, като дава съве­
ти, мнения, извършва обучение и др. с цел 
да се подобрят процесите на управление на 
риска и контролът, без да поема управленска 
отговорност за това;